# Milà-Sanremo 2017

La Milà-Sanremo 2017, 108a edició de la Milà-Sanremo, es disputà el dissabte 18 de març de 2017 sobre un recorregut de 291 km, en el que va ser la vuitena prova de l'UCI World Tour 2017.
La victòria fou per a Michał Kwiatkowski (Team Sky), que s'imposà a l'esprint a Peter Sagan (Bora-Hansgrohe) i Julian Alaphilippe (Quick-Step Floors). La cursa va seguir els patrons habituals, amb una llarga escapada que fou neutralitzada en els quilòmetres finals. En l'ascensió al el Poggio Tom Dumoulin va imprimir un ritme endimoniat, tot treballant pel seu company Michael Matthews. Quan Dumoulin deixà de fer-ho Sagan atacà, i sols fou seguit per Kwiatkowski i Alaphilippe. Obriren una petita diferència, suficient per jugar-se la victòria l'esprint. Sagan fou el primer en esprintar, però Kwiatkowski el remuntà per guanyar la cursa.

## Recorregut

La Milà-Sanremo és la cursa professional més llarga del calendari ciclista i el 2017 tindrà una llargada de 291 quilòmetres. La cursa comença a la ciutat de Milà, a la Via della Chiesa Rossa. Des de Milà, la primera part de la cursa és majoritàriament plana, tot passant per les províncies de Milà, Pavia i Alessandria. No hi ha cap ascensió significativa en els primers 100 quilòmetres de recorregut. En entrar a la província de Gènova els ciclistes han d'afrontar l'ascensió al Passo del Turchino, una llarga i suau ascensió sense cap dificultat destacable. El descens però, és molt regirat i és important que els ciclistes es mantinguin a la part davantera del grup. Els següents 80 quilòmetres tornen a ser majoritàriament plans. En aquesta part de la cursa, a la província de Savona, els ciclistes seguiran la costa mediterrània.
La part més complicada de la cursa comença al voltant del quilòmetre 240 de cursa, quan la cursa entra a la província d'Imperia. Els ciclistes hauran de superar una sèrie d'ascensions conegudes com a Capi: el Capo Mele, el Capo Cerva i el Capo Berta. Després d'aquestes ascensions queden menys de 40 quilòmetres per a la fi de la cursa. Un curt tram pla es troba abans de l'ascensió a la Cipressa, una ascensió de 5,6 quilòmetres de llargada, amb una mitjana del 4,1%. El cim es corona a manca de 21,5 quilòmetres per l'arribada. Nou quilòmetres plans conduiran a la darrera ascensió de la cursa és el Poggio, amb 3,7 quilòmetres de pujada a una mitjana del 3,7% i rampes màximes del 8%. El cim es troba a tan sols 5,5 quilòmetres de l'arribada. El descens és molt tècnic, amb passos estrets i corbes tancades. En finalitzar el descens sols manquen 2,3 quilòmetres per l'arribada, amb una recta final de 750 metres.

## Equips participants

En la cursa hi prendran part 25 equips, el nombre màxim permès, per un total de 200 corredors. A la presència obligatòria dels 18 equips UCI WorldTeams, s'hi afegiran set equips convidats de categoria professional continental, que varen ser comunicats el 18 de gener de 2017 per l'RCS Sport.

## Classificació final

Font: ProCyclingStats :

## Referències

* ↑ «UCI WorldTour calendar 2016». Time Inc. UK. [Consulta: 20 febrer 2016].
* ↑ Justribó, Joan «Kwiatkowski gana el duelo de campeones en San Remo». El Mundo Deportivo, 18-03-2017 [Consulta: 19 març 2017].
* ↑ Robertshaw, Henry «Brilliant Michal Kwiatkowski edges out Peter Sagan to win Milan-San Remo 2017». Cycling Weekly. Time Inc. UK, 18-03-2017 [Consulta: 18 març 2017].
* 1 2 «Guia oficial Milà-Sanremo 2017» (pdf). Milà-Sanremo [Consulta: 19 març 2017].
* ↑ «25 teams to Milano Sanremo 2017». Milà-Sanremo. RCS MediaGroup, 18-01-2017 [Consulta: 6 març 2017]. Arxivat 19 de març 2017 a Wayback Machine. «Còpia arxivada». Arxivat de l'original el 2017-03-19. [Consulta: 19 març 2017].
* ↑ Garibaldi, 2017, p. 12.

## Enllaços externs

* Web oficial